**PENKKAREIDEN JÄRJESTÄJÄN ABC**

**Outokummun lukio 2019**

Sisällys

[1. Johdanto 3](#_Toc536646328)

[1.1 Mitkä ovat penkkarit? 3](#_Toc536646329)

[2. Varhaiset valmistelut 3](#_Toc536646330)

[3. Muistettavia asioita 4](#_Toc536646331)

[3.1 Abiturienttien tulee hoitaa/hankkia 4](#_Toc536646332)

[3.2 Poissaoloista 4](#_Toc536646333)

[3.3 Maksut 4](#_Toc536646334)

[4. Valmisteluaikataulu 5](#_Toc536646335)

[5. Penkkaripäivän ohjelma: 5](#_Toc536646336)

[5.1 Aamupäivän ohjelma 9-11 6](#_Toc536646337)

[5.2 Abi-gaala 11.30-12.15 6](#_Toc536646338)

[5.3 Koristeluista 7](#_Toc536646339)

[5.4 Abi-video 7](#_Toc536646340)

[6. Turvallisuus 7](#_Toc536646341)

## Johdanto

Moi, sinä ihana abi. Olet päässyt koulupolullasi jo pitkälle, ja nyt pääset suunnittelemaan viimeisen lukiovuotesi kruunua eli penkkareita. Toivottavasti viimeisestä koulupäivästäsi lukiossamme tulee ikimuistoinen sinulle ja muille lukiotovereillesi. Ymmärräthän, että penkkareiden järjestäminen on suuri vastuu, koska penkkarit on odotettu vuoden kohokohta koko kouluyhteisöllemme. Siksi niiden suunnitteluun kannattaa paneutua hyvissä ajoin ja nähdä vaivaa. Tässä muutamia ohjeita, miten penkkarit tulee järjestää Outokummun lukiossa. Näitä ohjeita seuraamalla takaamme yhdessä, että juhlapäivästä tulee kaikille onnistunut ja turvallinen.

Tämä ohje on kirjoitettu keväällä 2019, ja tätä ohjetta on syytä vuosittain tarkentaa ja viilata, kun tulee uusia ideoita ja tarpeita.

### 1.1 Mitkä ovat penkkarit?

Penkinpainajaiset eli penkkarit on juhla, joka järjestetään helmikuussa abiturienttien päättäessä säännöllisen koulunkäyntinsä. Penkinpainajaisia on vietetty Suomessa jo lähes yhtä kauan kuin ylioppilaskirjoituksiakin.

Penkkareissa lukion viimeisellä luokalla olevat ovat perinteisesti ajelleet kuorma-autojen kyydissä ympäri kaupunkinsa keskustaa heitellen makeisia. Kuorma-autoihin on myös tapana kiinnittää suurikokoisia maalauksia, joiden on määrä viihdyttää ohikulkijoita. Yleisiä maalauksia kuorma-autoissa ovat pilakuvat tai muu leikittely jollain ajankohtaisella aiheella sekä sen soveltaminen koulumaailmaan.

Useimmissa lukioissa abiturienteilla on tapana pukeutua naamiaisasuun kyseiseksi päiväksi.

## Varhaiset valmistelut

Abiturienttien on hyvä jo syksyllä, viimeisen lukiovuoden alettua valita keskuudestaan muutaman abiturientin ”**abitoimikunta**”, jotka alkavat miettiä penkkareita ja niihin liittyviä käytännönkysymyksiä. Tämä ei tietenkään tarkoita, että tämän porukan tulisi hoitaa kaikki, vaan he voivat delegoida tehtäviä eteenpäin. Tässä vaiheessa voitte myös miettiä, haluatteko järjestää **varainhankintaa** penkkareita varten. Penkkarit voivat tulla yllättävän kalliiksi, joten olisi hyvä idea jos rahaa kerättäisiin yhdessä yhteiseen tarkoitukseen. Ja raha antaa myös mahdollisuuksia toteuttaa, mitä hauskimpia ja villeimpiä ideoita. Varainkeruu voi olla laillisuuden rajoissa mitä vaan, esimerkiksi palautuspullo-kampanja, osallistumalla myyjäisiin, haravointitalkoot yms yms. Myöskään sponsoreiden hankinta ei ole huono idea. On kuitenkin hyvä, että esimerkiksi budjetti ja muut **raha-asiat on keskitetty yhdelle ihmiselle**, jolla on kokonaisuus hallinnassa. Näin vältytään ikäviltä lisäkuluilta.

Hyvissä ajoin on myös hyvä miettiä penkkareiden **yhteistä teemaa,** jonka ympärille ohjelma ja naamiaisasut on helpompi koota. Vaikka penkkarit ovat perinteikäs lukioaikaan kuuluva juhla, ei se tarkoita että aina pitäisi tehdä juuri kuten edellisvuoden abit ovat tehneet. Me opettajat kannustamme abeja tekemään juuri omannäköiset, omaa lukioaikaa ja sen hetkistä Suomea kuvaavat penkkarit. Penkkareihin kuuluvat **karnevaalihenki ja yllätyksellisyys**.

Jos abiturientit haluavat, voivat he myös tilata **abihupparit**, jotka ovat kiva ja käytännöllinen muisto lukioajan jälkeenkin. Kun penkkareiden teema on mietitty hyvissä ajoin, voi samaa teemaa hyödyntää myös huppareiden teksteissä.

## Muistettavia asioita

### 3.1 Abiturienttien tulee hoitaa/hankkia

* Kuorma-auton tilaaminen hyvissä ajoin. Perinteisesti olemme käyttäneet Maansiirto Huttusen autoja.
* Abi-boxi, johon kerätään muistoja abeista ja heidän lukioajastaan
* Aamulaskuri koulun seinälle
* Kuvaseinän pystyttäminen kaverikuvauksia varten. Eli abit voivat penkkaripäivänä käydä valokuvauttamassa itsensä yksin tai kaverin kanssa.
* Heiteltävät karkit
* Naamiaisasut
* Koristeet koululle (katso kohta Koristeluista)
* Kyltit, koristeet, banderollit yms. kuorma-autoihin
* Tekniikka musiikin soittamiseen Kiisun pihassa ja äänentoisto kuorma-autoihin
* Megafoonit autonlavalle
* Pue lämpimästi auton lavalle. Pipo, hanskat ja villakalsarit eivät ole liioittelua.
* Kiisuteatterin avaimen hankinta, äänentoisto ja muun tekniikan toimimisesta huolehtiminen
* Ilmoitus poliisille ajelusta ja lupa yleisötilaisuuden järjestämistä varten. (maksullinen)
* Ilmoitus paikalliseen sanomalehteen ajelusta
* Ilmoitus Kummun koulun rehtori Minna Lemmetyiselle, jos kuorma-auto käy Kummun koulun pihassa ja peruskoululaiset tulevat pihalle.
* Muistamiset, palkinnot, diplomit yms. jaettavaksi abi-gaalaan.

### 3.2 Poissaoloista

Penkkarivalmistelut eivät saa aiheuttaa turhia poissaoloja oppitunneilta. Videoin kuvaaminen, julisteiden askartelu tai abiradion valmistelu tulee hoitaa pääsääntöisesti oppituntien ulkopuolella. Poikkeus-tapauksessa voi aineenopettajalta pyytää luvan olla pois oppitunneilta, mutta lupa pyydetään AINA etukäteen.

Penkkaripäivänä ei abeilla ole normaaleja oppitunteja lainkaan, vaan päivä on varattu juhlimiseen.

### 3.3 Maksut

Lukio on perinteisesti maksanut kuorma-auton vuokran ja maksanut autoon kiinnitettävien kylttien, koristeiden ja banderollien kohtuulliset materiaalikustannukset. Abien tulee muistaa anoa yleisötilaisuuden järjestämiseen vaadittava lupa poliisilta ajoissa. Koulu maksaa luvan maksuosoituksena eli kuittia vastaan. Koulu maksaa myös Kiisun vuokran ja abikahvit ajelun jälkeen.

Tilaisuus olisi hyvä valokuvata. Koulu pyrkii huolehtimaan paikalle valokuvaajan ja tiedottaa kuvausjärjestelyistä ennen penkkareita. Jos abeilla on yhteyksiä hyviin valokuvaajiin, ratkaisevan vihjeen voi toimittaa rehtorille.

Muut kustannukset tulevat abien itsensä maksettaviksi.

## Valmisteluaikataulu

• Penkkaripäivän ruokatoiveiden kertominen kansliaan n. 1 kk ennen penkkareita.

• 1-2 viikkoa ennen penkkareita palaveri opettajien kanssa. Aikataulun läpikäynti ja käytännönasioita sopiminen. Palaverissa mukana ROPO:t

• Muutamaa päivää ennen penkkareita videon tai muun ohjelman (esim. laulunsanat) esittely rehtorille. Hän voi halutessaan pyytää poistamaan ohjelmasta osia.

• Julisteet ja banderollit voi laittaa paikoilleen edellisenä päivän ennen penkkareita

– kiinnitys ilmoitustauluihin ja käytävään

– positiivisia ja **korkeatasoisia**

– mukana tekijän/tekijöiden nimet, muuten juliste poistetaan

– ilmastointiteippi ja mainosteipit ovat kiellettyjä

## Penkkaripäivän ohjelma:

9.00 Penkkarit alkavat koululla (esim. kiertelyä luokissa ja abiradio)

10.00 Abien järjestämää ohjelmaa luokassa 7. (mm. Abi-video)

10.45 Abien ruokailu

10.45-11.10 Ykköset ja kakkoset siivoavat koulun. Sen jälkeen ruokailu.

11.30 Abi-gaala Kiisussa. Abi-gaalan ohjelmasta vastuussa ovat kakkoset.

12.10 Potkiaiset

12.15 Abi-ajelu Kiisun parkista.

12.20 Vierailu Kummun koululla (sopikaa aina Kummun koulun rehtorin kanssa)

12.50 Toinen ajelukierros

13.15 Kummun koulun 6-9 luokat

14.00 Penkkarikahvit ja abitodistusten jako ruokalassa

### 5.1 Aamupäivän ohjelma 9-11

**Nyrkkisääntö: Aamupäivän ohjelmasta vastaavat abit.**

Penkkaripäivän aamuna on abeilla aikaa klo 9-11 kierrellä lukiolla luokissa ja järjestää kivaa ohjelmaa toisille lukiolaisille. Ohjelma voi olla esim. karkkien jakamista, pelejä, leikkejä, visailua, Kahoot-peli, jumppaa, yhteislauluja jne. Ohjelma ei osaa olla nöyryyttävää tai ketään loukkaavaa. Lisäksi jokaisella tulee olla oikeus myös kieltäytyä osallistumasta ohjelmaa, jos niin haluaa.

Kivaksi ohjelmaksi on menneinä vuosina todettu abiradio, missä abit keskusradion kautta lähettävät luokkiin ohjelmaa. Ohjelmassa voivat vaihdella musiikki, abien puhe opettajille, muuta puhetta (esim. haastattelut, muistelut yms) tai ohjelmaa, mihin yleisö pääsee osallistumaan. (vaikka tekstari-chat)

Kun abit menevät syömään 10.45 jää ykkös- ja kakkosluokkalaisille aikaa siivota juhlien tiimellyksessä syntyneet sotkut. Tämän jälkeen he menevät syömään ja tulevat Kiisuteatterille klo 11.30 alkavaa abi-gaalaa varten.

### 5.2 Abi-gaala 11.30-12.15

**Nyrkkisääntö: Abi-gaalan ohjelmasta vastaavat kakkoset, mutta myös abit voivat keksiä sinne ohjelmaa. Abi-gaalan lopuksi on potkiaiset, jonka jälkeen abit kannetaan ulkona odottavaan kuorma-autoon ajelua varten.**

* Abi-gaala on perinteisesti järjestetty Kiisussa.
* Ohjelmaa abi-gaalaan voivat järjestää sekä kakkoset, että abit.
* Kakkosten on syytä suunnitella ohjelmaa, jossa huomioidaan tasaisesti kaikkia abeja.
* Abi-gaala voi pitää sisällään pukujen esittelykierroksen, näytelmän, sketsejä, hauskoja puheita, lauluja (uusilla sanoilla), tv-ohjelma parodiaa, muistelmia, erilaisia palkintoja ja muistamisia.
* Muistakaa huolehtia äänentoisto kuntoon, mikään ei ole niin tylsää, kuin huolella valmisteltua ohjelmaa ei kukaan kuule.
* Jos opettajia tai muita opiskelijoita imitoidaan/esiintyy ohjelmassa, on ko. opettajilta ja opiskelijoilta pyydettävä lupa etukäteen henkilökohtaisesti!!
* Tehdään ystävällistä huumoria. Siis hauskaa, mutta ei pahoiteta kenenkään mieltä, eikä osoitella puutteita
* Ei henkilökohtaisuuksia (esim. ulkonäkö, ominaispiirteet)
* Myös seuraavana päivänä sinun on voitava tulla paikalle ja kohdattava huumorin kohde – mieti

ymmärtääkö kohde sen varmasti huumoriksi eikä loukkaukseksi

* **Abi-gaalan lopussa on ns. potkiaiset**, joissa kakkoset omalla tavallaan ”potkivat” abit pois koulusta.
* Abi-gaalan ohjelman suunnittelusta vastaavat kakkosluokkalaiset ja heidän ROPO:nsa
* Potkiaisten jälkeen kakkoset kantavat abit ulos Kiisusta kuorma-autojen kyytiä varten.
* Muu koulun väki voi tehdä kunniakujan abeille.
* Jos Kiisulla on jotain siivottavaa, on vastuu siivouksesta ykkösillä ja heidän ROPO:illaan.

### Koristeluista

**Nyrkkisääntö: Hauskoja ja hyvällä maulla tehtyjä banderolleja ja julisteita, ei töhrintää tai roskia - abi juhlii fiksusti!**

 Penkkareissa kiellettyjä materiaaleja ovat

– roskat (esim. paperisilppu), töhnä, hileet, partavaahdot, hammastahnat, rasvat ja muut pintoihin tarttuvat tahraavat ja sotkevat aineet

– suihkeet ja hajusteet (allergia- ja hengitystieongelmat)

– ruoka-aineet, jauhot, makaronit, sipsit

– kelmut esim. ovien kahvoissa (liikkumista ei saa estää millään tavalla)

• Kaikkien tilojen tulee penkkaripäivänä olla turvallisia ja niissä pitää pystyä liikkumaan, siksi

– lattiat ja portaat ovat vapaat ja puhtaat roskasta

– ovien tms. ulosmenoväyliä ei saa tukkia

– kalusteita ei siirretä kulkuväylille

– WC-tilat ovat normaalissa käyttökunnossa

### Abi-video

* Abeilla on viime vuosina ollut tapana tehdä parodiavideo koulumme opettajista ja henkilökunnasta. Parodia on hieno taiteenlaji, mikä voi mennä helposti liian pitkälle.
* Jos opettajia tai muita opiskelijoita imitoidaan/esiintyy videolla on ko. opettajilta ja opiskelijoilta pyydettävä lupa kuvauksiin henkilökohtaisesti!!
* Sopiva videon pituus max. 30min. Tässäkin asiassa laatu korvaa määrän.
* Tehdään ystävällistä huumoria. Siis hauskaa, mutta ei pahoiteta kenenkään mieltä, eikä osoitella puutteita
* Ei henkilökohtaisuuksia (esim. ulkonäkö, ominaispiirteet)
* Myös seuraavana päivänä sinun on voitava tulla paikalle ja kohdattava huumorin kohde – mieti

ymmärtääkö kohde sen varmasti huumoriksi eikä loukkaukseksi

## Turvallisuus

* Turvallisuus on tärkeintä abipäivänäkin!
* Penkkaripäivä on koulun virallista ohjelmaa, eikä siihen kuulu alkoholi eikä muut päihteet. Rehtorilla on oikeus poistaa opiskelija, jonka epäillään olevan humalassa tai päihtynyt.
* Karkit heitetään alakautta – voit myös ojentaa
* Yleisössä on allergikkoja – älä pilaa heidän osallistumistaan.
* Jos käytät kohteeseen huulipunaa, niin kysy ensin!
* Abilla on korvausvelvollisuus aiheuttamastaan vahingosta.
* Muista, että penkkaripuvussa ei saa olla oikeaa ampuma- tai teräasetta muistuttavaa “koristetta”. Aseesta tulee käydä ilmi selvästi, että se on leikkiase.
* Kuorma-auton laidan yli ei saa roikkua
* Kuorma-auto ajelua varten on pukeuduttava lämpimästi
* Karkkien heittely kuorma-auton lavalta on tehtävä siten, että karkit päätyvät tarpeeksi kauas ajoradalta, eikä kerääjien turvallisuus vaarannu